कार्टून क्लिक: आम कैसे खाते हैं पूछिए लोकतंत्र का सवाल नहीं
प्रधानमंत्री नरेंद्र मोदी अमेरिका के दौरे के बाद अब मिस्र के दौरे पर हैं। लेकिन आज सवाल विदेशी दौरों या बिजनेस डील्स का नहीं है बल्कि लोकतंत्र का हो। और ये सवाल इसलिए भी बहुत ज़्यादा प्रासंगिक हो गया है क्योंकि भारत का लगभग पूरा विपक्ष मोदी सरकार के ख़िलाफ़ एकजुट होकर लोकतंत्र का सवाल उठा रहा है। अब जब हम आपातकाल की 48वीं बरसी मना रहे हैं तो ये सवाल और भी ज़्यादा पूछना ज़रूरी है। अमेरिका में यही हुआ। वहां एक प्रेस कॉन्फ्रेंस हुई और उसमें मोदी जी से यही अहम सवाल पूछा गया, जिसका उन्होंने सीधा जवाब नहीं दिया बल्कि भारत और अमेरिका के डीएनए में लोकतंत्र है जैसा जुमला उछालकर कन्नी काट ली।
व्हाइट हाउस की इस प्रेस कॉन्फ्रेंस में ; जिसमें जो बाइडन भी मौज़ूद थे, उसमें एक पत्रकार ने जब मोदी जी से यह सवाल किया कि, "भारत में लोकतंत्र और मानवाधिकारों का हनन हो रहा है।" तो मोदी जी ने कहा,"अमेरिका की तरह डिमोक्रेसी हमारे डीएनए में है।"
ऐसे सीधे और तीखे सवालों के हमारे प्रधानमंत्री नरेंद्र मोदी आदी नहीं हैं। शायद यही वजह है कि उन्होंने अपने पूरे नौ साल के शासनकाल में भारत में एक भी खुली प्रेस कॉन्फ्रेंस नहीं की। हां
हमारा तथाकथिति मेनस्ट्रीम मीडिया जो दरहक़ीक़त कॉरपोरेट या गोदी मीडिया है, उसके कुछ चुनिंदा पत्रकारों और हिंदी सिनेमा के अभिनेता-गीतकार को वे ज़रूर इंटरव्यू देते रहे हैं। जिसमें 'आम काटकर खाते हैं या चूसकर’, 'जेब में पर्स रखते हैं’, 'आप कौन सा टॉनिक लेते हैं’...जैसे सवाल पूछे गए। यही सब मोदी जी को पसंद है। और अमेरिका की इस प्रेस कॉन्फ्रेंस के बाद तो वे और भी सतर्क हो गए होंगे कि अब विदेश में ही सही कहीं खुली प्रेस कॉन्फ्रेंस न हो।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva